Un medic și trei pacienți de la ATI au murit în urma unui incendiu dintr-un spital Covid din Ucraina.
Trei pacienți internați la Terapie Intensivă și un medic au murit într-un incendiu izbucnit la un spital Covid din Ucraina. Tragedia s-a produs joi, în sud-estul Ucrainei, în Zaporizhzhya. Cauza incendiului nu este cunoscută în acest moment.
Trei pacienți internați la Terapie Intensivă și un medic au murit într-un incendiu izbucnit joi într-un spital unde erau tratați bolnavi de COVID-19, în sud-estul Ucrainei, în Zaporizhzhya, a declarat guvernatorul regiunii, citat de Reuters.Guvernatorul regiunii, Oleksander Starukh, a declarat că incendiul în care au murit trei pacienți și un medic a izbucnit la primul etaj al spitalului, unde pacienții erau conectați la ventilatoare. El a spus că alte opt saloane ale spitalului au fost evacuate.Cauza incendiului nu este cunoscută în acest moment, urmând să fie făcută anchetă. Ucraina a înregistrat mai mult de 1,2 milioane de cazuri de coronavirus, cu 23.229 de decese.